ISTRAŽIVAČKI NOVINAR
Halo?
- Znate kako se zovem i čime se bavim? - Znam.
Osobe poput vas zovu se zviždači.
Da, točno tako.
Jeste li govorili pred kongresom?
Jesam. Ali iza zatvorenih vrata. Još nijednom javno.
Dobro. Podijelio bih ovo sa svijetom, ali trebam dokaze.
Mogao bih vas odvesti na lokaciju na kojoj su dokazi da sve ovo postoji.
O čemu je točno riječ?
Antigravitacijska tehnologija, napredna oružja.
Postoje tehnologije puno naprednije od samih letjelica.
Želite reći da američka vojska i suradnici samostalno to proizvode?
Tako je. I uspješno to rade više od 50 godina.
Kako da vam pomognemo razotkriti tu priču?
Postoji li način da nađemo konkretan dokaz
koji će svakoga uvjeriti da govorite istinu?
Pa, radim na tome. U nezgodnoj sam situaciji.
Moram misliti na sigurnost insajdera, svoju sigurnost i sigurnost svih ostalih.
To uključuje i vas, George.
ISTRAGA IZVANZEMALJACA
Postoji gomila dokaza
da je neljudska inteligencija u kontaktu s nama na ovom planetu.
Ne znamo odakle su. Rade stvari koje mi ne možemo.
Naša vojska zna da ta nepoznata bića jako zanimaju
naše najpovjerljivija postrojenja.
Čovječe! Što je to?
Ovo je stvarno, a ja se time bavim.
Ja sam George Knapp. Poznat sam kao NLO novinar.
Pokrivam ovu priču iz svake perspektive
dulje od svih poznatih novinara u zemlji.
Samo nas zanima što se događa.
Nisam se primio ove teme uvjeren da postoje NLO-i.
Pristupio sam joj kao vijesti.
Ali nakon razgovora s očevicima...
U nebu se možda događa najvažniji događaj u povijesti.
...i stručnjacima...
Hipoteza o izvanzemaljcima
u potpunosti je moguća i, što se mene tiče, razumna.
...te praćenjem dokaza diljem svijeta,
ne mogu za sve to ponuditi drugo objašnjenje.
Ali istina se dugo zataškavala
zbog društvene stigme i tajnovitosti vlade.
Netko mi je rekao: „Ako otvoriš usta, zaboravi na mirovinu.”
Ljudi koji su progovorili u stvarnoj su opasnosti.
Vlada nam laže o NLO-ima, taji nam informacije o njima,
špijunira organizacije koje ih istražuju i diskreditira svjedoke.
Bilo je okrutno.
Svojim taktikama naštetili su mi na profesionalnoj i na osobnoj razini.
Zadnjih 20 – 25 godina udaram glavom u zid
da bi se ova tema probila u prvi plan.
Bio je to izgubljen slučaj.
Ali sada se sve promijenilo.
Imamo raznorazne anomalije.
Čak je i kongres ovo počeo shvaćati ozbiljno.
Najuvjerljiviji susret s NLO-om dosad.
Ali što se javnost više približi palim letećim tanjurima i tijelima,
to će otpor biti jači.
Zaboravimo na ono očito pitanje jesu li NLO-i stvarni
i prijeđimo na ono bitno.
Zašto su ovdje
i što žele od nas?
Možemo mi to, zar ne?
Idemo u KLAS-TV.
Ondje radim od 1981.
Zadnje 43 godine reporter sam KLAS-TV-a Las Vegas.
- Spreman sam. - I mi smo spremni.
Za tri, dva...
Područje 51 i dalje je kontradikcija. Najpoznatija tajna baza na svijetu.
Kakvu naprednu tehnologiju razvijaju u sjeni?
George Knapp, 8 News Now.
Kad sam došao ovamo, nisam imao pojma što je Las Vegas.
Nisam znao za Područje 51
ni za pokusni nuklearni poligon u Nevadi.
Nisam znao za zračnu bazu Nellis.
Ovdje je skriveno mnogo tajni.
Neke su otkrivene, ali većina je još obavijena velom tajne.
NLO-i su našli mene, a ne ja njih.
Jednog su dana ušetali u KLAS.
Došao nam je John Lear, čiji je otac Bill Lear razvio Learjet.
Došao je u televizijsku postaju s gomilom dokumenata.
Stavio ih je mom šefu na stol. „Ovo je najveća priča vaše karijere.
Riječ je o zataškavanju NLO-a. Proslavit ćete se.”
Šef je pročitao nekoliko stranica, odgurnuo tu gomilu i rekao:
„Ovo nije istina. Da je istina, već bih znao za to.”
Zamolio sam Leara da mi pokaže dokumente.
Tada sam vodio mali talk show.
Pitao sam Leara želi li gostovati.
Samo sam ga pustio da priča.
ISTRAŽIVAČ NLO-A
Počeo sam istraživati prije dvije godine. Otac i brat vidjeli su NLO.
I otkrio nam je nevjerojatnu priču.
George, ovo je suština priče.
Otkrio sam da je vlada našla 10 – 15 pravih letećih tanjura.
U zamrzivačima imaju 30 – 50 tijela izvanzemaljaca.
Dolaze iz bar pet različitih civilizacija.
U početku sam bio skeptičan.
Ali ljudi su se odmah počeli javljati.
Nisam mogao vjerovati.
Vidjela sam golemu letjelicu u obliku tanjura.
Da, posjetili su nas izvanzemaljci.
Znam što sam vidio. To nije bio ni avion ni helikopter.
Počeo sam dobivati desetke, pa stotine, pa tisuće poruka.
S vremenom su mi se ljudi iz vlade,
ljudi koji su znali tajne, počeli javljati i vjerovati mi.
Trebali bismo to istraživati.
Velik broj podataka koje sam saznao dugo sam tajio.
Ali svaka se tajna kad-tad razotkrije. Sve je izašlo na vidjelo.
U prosincu 2017. New York Times objavio je priču
kojom je otkriven dotada nepoznat vladin program
za istraživanje NLO-a.
Nakon izlaska priče New York Timesa
u kongresu su počela saslušanja zatvorena za javnost.
Svjedoci pod zakletvom pričali su im o NLO-ima.
Ako iznad našeg zračnog prostora leti nešto tuđe,
nešto što nas ne sluša i ne pripada ovamo, to je opasno.
Lani su nam članovi kongresa natuknuli da žele saslušanje,
da traže dobre svjedoke i da trebaju pomoć da ih okupe.
Bili su to najodlikovaniji dužnosnici koji su progovorili o susretima s NLO-ima.
Ti objekti prišli bi čuvarima velikom brzinom, a onda bi otišli.
Onesposobio je radar i avion.
To je daleko od tehnologije koju trenutačno posjedujemo.
Ako mislite da imamo pale letjelice, imamo li i tijela pilota?
U nekim slučajevima pronađeni su biološki ostaci.
Ljudskog ili neljudskog podrijetla?
Neljudskog.
Tako su procijenili kvalificirani ljudi koji i dalje sudjeluju u tom programu.
Dave Grusch svjedočio je da vlada traži pale letjelice,
da se ta tehnologija rekonstruira,
da smo našli tehnologije daleko naprednije od svega što imamo.
Sve glasine koje smo godinama slušali istinite su.
A ja sam to pratio iz prvog reda.
U publici sam vidio Georgea Knappa. Zbog njega znam za Područje 51.
Imamo dosad najbolju priliku da dobijemo odgovore na ova važna pitanja.
Upotrijebit ću desetljeća znanja, veza i posebnog pristupa
da bih prokrčio novi put
i shvatio zašto su ovdje te što žele od nas.
Ovo je prilika koju sam čekao 37 godina
i namjeravam je iskoristiti.
Ovo je ozbiljno. Već je dugo ozbiljno. Ovo se predugo ignorira.
GEORGEOV DOM
Neki dan bio sam u pustinji i razgovarao s tipom koji želi ostati anoniman,
ali shvatio sam tko je on. Znam mu ime.
Spomenuo sam ga osobi koju dugo poznajem i kojoj vjerujem
da vidimo je li vjerodostojan i govori li istinu.
Ispostavilo se da govori.
Poznanik mi je rekao:
„Mislim da je vjerodostojan.
Stvarno je razgovarao s kongresom
i s Pentagonovim novim uredom za istraživanje NLO-a zvanim Arrow.”
Taj čovjek rekao nam je te dvije stvari, a moj poznanik kaže da su one istinite.
Čini se da ne laže. Sad želim dogovoriti sastanak.
Ali on još nije spreman.
RANČ SKINWALKER
U međuvremenu ću se posvetiti najvažnijem pitanju.
Zašto su ovdje?
Za početak treba pogledati ponašanja koja su primijetili ljudi diljem svijeta.
RUSIJA
NLO-e često primjećuju iznad vojnih postrojenja.
Možda dolaze nadzirati naše sposobnosti.
Čini se da ih zanima naša hrana,
a povremeno ostvaruju bliske susrete s ljudima,
kao da pokušavaju shvatiti tko smo i zašto živimo onako kako živimo.
Eno ga opet.
Većinu se vremena otkrivaju nakratko, samo jednoj osobi ili maloj grupi ljudi,
a onda nestanu.
Katkad se pokažu tisućama ljudi odjednom.
Je li to demonstracija sile ili pokušaj komunikacije?
Što god taj fenomen bio, pametan je. Pametniji od nas.
Ovo je zapravo operacija prikupljanja podataka
kojom ćemo povezati dostupne tragove te time oslikati širu sliku
i objasniti fenomene koje viđamo više od 70 godina.
A prvo što želim istražiti novi je trag
o jednom od najpoznatijih misterija o NLO-ima.
O sakaćenju životinja.
REPORTAŽA GEORGEA KNAPPA
Danas je primljeno 15 000 prijava.
Fantomski kirurzi obično uklanjaju spolne organe,
vimena, rektume, oči ili uši.
Sakaćenje životinja najneobičniji je dio cijele priče o NLO-ima.
Događaju se diljem svijeta.
U lešinama obično nema krvi,
ali nema je ni na tlu.
Katkad ima opeklina,
a rezovi su precizni, kao da su rađeni skalpelom.
ISTOK OREGONA
Počeo sam istraživati sakaćenje životinja u kasnim osamdesetima.
Imali smo niz slučajeva u Nevadi, mojoj matičnoj državi.
Ni dandanas ne znamo tko to radi ni zašto to radi,
ali dojave o čudnim događajima u zraku
prate ta sakaćenja još od početka tog fenomena.
Brojnih priča o osakaćenoj stoci i neobičnim svjetlima u nebu
u SAD-u je bilo još u 1890-ima,
ali tek početkom 1970-ih počeo se otkrivati taj obrazac.
U čemu je stvar? Uzimaju li organe?
Provode li vlastitu istragu ili nadzor našeg hranidbenog lanca?
Igraju li se s nama da vide kako ćemo reagirati?
Ne znamo odgovore,
ali čini se da postoji nekakva simbiotska veza
između neidentificiranih objekata u nebu
i čudnih tajanstvenih sakaćenja
koja se događaju diljem Sjeverne Amerike i ostatka svijeta.
Priča koju danas istražujem otvorena je i aktivna.
Stočari u ovom dijelu Oregona prijavljuju neobična sakaćenja.
Šerif Jeremiah Holmes istražuje te slučajeve.
Kao brojni drugi policajci diljem Sjeverne Amerike
koji su pokušali ovo rasplesti, potpuno je zbunjen.
Nadam se da ćemo pomoći istražiti ovaj misterij
i bolje shvatiti zašto se ovo stalno događa.
Treba razmotriti sve mogućnosti.
Pozvao sam osobu od povjerenja, Douga Lauxa, da mi se pridruži
i pomogne mi doći do odgovora.
Bivši sam CIA-in obavještajni agent.
Holivudski termin za taj posao bio bi „špijun”.
Dok sam radio u CIA-i, bio sam tajni agent.
Živite život pun laži, kao druga osoba,
ali naučite brzo prepoznati kad vam netko laže.
Kod Douga mi se sviđa što ima praktičnog iskustva.
Sve je stavio na kocku.
Zna sve o protuobavještajnim metodama.
Zdravo, mladiću.
On ne istražuje NLO-e, pa ima neiskrivljenu perspektivu
i može sve ovo sagledati onako kako bi meni možda bilo teško.
- Hvala što ste došli. - Naravno.
Čuli smo da ste se bavili stočarstvom.
- Prije sadašnje karijere. - Da.
I da otprije imate iskustva s ovim sakaćenjima.
- Imam. - Što se dogodilo?
Dakle, 2004. sam radio na ranču na jugu Oregona.
U tom razdoblju ondje se dogodilo nekoliko sakaćenja.
Jesu li slučajevi riješeni?
Ne.
Koliko je prijava vaša postaja primila?
Od prvog slučaja, koji se dogodio 2019.,
imali smo ukupno pet prijava.
Je li bilo sličnosti između tih pet prijava
zbog kojih biste rekli: „Ovo možda radi ista osoba.”
Dakle, odrezani su spolni organi,
uho, jezik, nos.
Obično je precizno odrezan i dio obraza.
Neki krive grabežljivce, neki kultove, neki izvanzemaljce.
Neki krive vladu.
Ljudi žele raskrinkati sakaćenja još od prvih dojava.
Stočari u Novom Meksiku, kad je izbila epidemija sakaćenja,
a u pitanju su bile krave, ovce i konji,
angažirali su bivšeg agenta FBI-a.
Sve je zataškao.
Minimalno je istražio slučaj
i napisao izvještaj koji se nakon toga redovito citirao.
„Ma da, to su grabežljivci. Kojoti i pume.”
Nisu.
Kojoti ne koriste skalpele.
Neki govore da su krivi sotonisti.
Pa gdje su ti Belzebubi s laserima i kako ih nitko nije uhvatio?
Deset tisuća slučajeva, a nitko nije ulovljen.
Imamo posla sa stvarno opreznim sotonistima.
Policajac neće reći: „Možda su izvanzemaljci.”
- Znate, ne želite to reći. - Da. Ne želim.
Ali ovdje se događa nešto čudno.
Kao istražitelji ne smijemo biti pristrani nekoj teoriji
jer bismo onda mogli zanemarili dokaze koji upućuju na nešto drugo.
Razlog vas može dovesti do počinitelja.
Ako nemamo razlog, teže ćemo naći počinitelja.
Stočari neće uvijek razgovarati o ovakvim stvarima.
Znate li nekoga tko bi htio?
Dave Hunt je imao prvi slučaj na kojem sam ja radio.
U početku nije htio razgovarati o tome,
ali otada se otvorio i možda biste mogli razgovarati s njim.
Znam da je i u okruzima Grant, Harney,
Crook i Deschutes nedavno bilo takvih slučajeva.
Ulazim u ovu istragu bez ikakvih pretpostavki.
Ali ako vidim nekakav obrazac, onda to nije slučajnost, nego obrazac.
Što je uzrok tog ponavljanja?
Zašto se to događa?
Nešto omogućuje da se to dogodi.
Zanima me što je to.
Narednik Holmes otkrio nam je dva traga
o nedavnim incidentima sakaćenja stoke udaljenima oko 300 kilometara.
Ja ću istražiti otvoreni slučaj u okrugu Wheeler,
a Doug će se naći s bivšim voditeljem ranča u okrugu Harney.
On je izvan Holmesova područja nadležnosti,
ali slučaj je poznat svim policajcima na istoku Oregona.
Upravo ulazimo u Burns u Oregonu.
Mogu vam reći da nije lako doći do ovog gradića.
Ovdje imam vezu. Zove se Colby.
Osobno je doživio sakaćenje stoke.
Najbolje je doći ravno do izvora
i čuti priču iz prve ruke.
Koliko čujem, Colby ne vjeruje u izvanzemaljce.
To je u redu,
ali sama činjenica da želi razgovarati sa mnom
znači da stvarno želi odgovore.
Colby?
Dobro jutro. Doug?
- Da. Zdravo. - Drago mi je.
- Hvala što ste došli ovako rano. - Naravno. Hvala vama.
Ja sam Colby Marshall. Odrastao sam u okrugu Harney.
Moja obitelj živi ovdje zadnjih šest generacija.
Sad ja ovdje odgajam djecu.
Stavit ću kartu na teretni prostor.
Pet naših bikova
ubijeno je i osakaćeno
u periodu od 24 sata.
Moj kauboj ovdje je našao prvog bika.
To je bilo stvarno čudno.
Ali kad je pronašao drugog bika, znali smo da se nešto događa.
Isti dan, dva bika. Da.
Tako je.
Javili smo državnoj policiji i Šumarstvu.
Stupili smo u kontakt sa šerifom
kako bi pokušali naći forenzičke dokaze
koji će nas dovesti do počinitelja zločina.
Čak smo ponudili nagradu od 25 000 dolara.
Nije bilo koristi.
Bit će zanimljivo otići pogledati.
Rado ću to osobno pogledati. Ako ste spremni, možemo krenuti.
BURNS OKRUG HARNEY
FOSSIL OKRUG WHEELER
Sastajem se s Daveom Huntom u Fossilu u Oregonu.
Šerif kaže da je Dave Hunt prava ljudina.
Pošten je građanin. Cijeli je život proveo ovdje.
Iz stočarske je obitelji i živi ovdje zadnjih 70 godina.
Dugo smo ga nagovarali da razgovara s nama.
I susjedi su isti.
Desetak njegovih susjeda imalo je slične slučajeve.
Ne pokušavaju postati zvijezde ili pokrenuti podcast.
Žele da ovo prestane.
Pratim ovakve priče po Sjevernoj Americi, ali stočari često ne žele razgovarati.
Teško je razgovarati o tome kad si cijeli život okružen stokom
i znaš što stoka radi i što se može dogoditi.
Kad vidiš nešto nenormalno,
želiš malo razmisliti o tome.
Pričajte mi o životinjama koje ste izgubili.
Bika smo izgubili u prosincu.
Kravu sljedećeg lipnja ili srpnja.
Nije se to dogodilo samo meni.
Bilo je toga i u John Dayu, Seneci i Antelopeu.
- Događa se posvuda. - Koliko je slučajeva na ovom području?
Puno. Negdje 15 – 20.
U kojem razdoblju?
U zadnje tri – četiri godine.
Čujem da su se prije toga događale i druge čudne stvari.
Ne znam što je uzrok, ali na polju nam se pojavljuju krugovi.
Pojavljuj se u uzrocima. Pojave se pa nestanu.
U proljeće se vrlo dobro vide.
I pojavljivali su se otprilike u isto vrijeme.
Ima li čudnih pojava u nebu koje povezujete s ovime?
Ima. Vidio sam... Reći ću da je to bio neidentificirani leteći objekt.
- Opišite ga. - Bio je okrugao.
Sa zelenim pravokutnim prozorima u sredini
i okruglim crvenim na vrhu.
Koliko je bio na mjestu?
Dovoljno dugo da odem po pušku i zapucam.
- Pucali ste? - Ne, to je zanimljivo.
Još je stajao ondje.
Žena me pozvala, pogledao sam ga i rekao: „Pucat ću u njega.”
I tako, uzeo sam pušku i onda se dogodilo nešto neobično.
Stajao je ondje, a čim sam ga nanišanio,
nestao je.
Iščeznuo je?
Nije se pomicao. Nestao je.
Ne čudi me što povezuju aktivnost NLO-a sa slučajevima sakaćenja
jer toga ima diljem svijeta.
Ali danas smo otkrili druge aspekte ovog misterija.
Krugovi u poljima. Ovdje.
Golemi krugovi pojavili su se niotkuda na njihovu pašnjaku.
Sljedećih nekoliko godina trava koja ondje raste
veća je i jača od ostatka.
Odakle ti krugovi?
Zašto ovo ne istražuju druge vladine agencije?
Zato što ne vjeruju svjedocima?
Ili nisu iznenađene?
Pokazat ćete mi gdje su krava i bik pronađeni?
Može.
Znam koliko vrijede bikovi.
- Da. - To je bar 5000 – 10 000 dolara.
Svaki od ubijenih vrijedio je oko 20 000 dolara.
Ako vam netko uništi auto koji vrijedi 20 000 dolara,
bit ćete bijesni.
Što ako vam netko uništi pet automobila?
Najvjerojatnije Colby ima neprijatelja koji mu je napravio 100 000 dolara štete.
- Tako je. - Naravno, glavno je pitanje zašto.
Jeste li ikad uzeli u obzir nešto paranormalno?
Ljudi su sigurno pitali. Neki kažu da su to izvanzemaljci.
- Da. - Što mislite o tome?
Ne mislim da su to nužno izvanzemaljci.
Mislim da je to grupa ljudi.
Nemam nikakve pretpostavke. Znam da mnogi imaju.
Što više dokaza imate za svoju tvrdnju,
to ću vas ja više slušati i više vam vjerovati.
Pogotovo ako razgovaramo o stvarima koje na prvu zvuče nevjerojatno.
Kauboj je prvog bika našao točno ovdje.
- Bože! Nisam mislio da su kosti još ovdje. - Da.
Došao sam i vidio kosti.
Ovo je nadrealno.
Životinja je ovdje ležala bez genitalija.
Svi spolni organi bili su uklonjeni,
a na životinji nije bilo drugih vidljivih ozljeda.
Ne želim biti grub, ali što će nekomu bikova jaja?
Mesari ih dijele besplatno.
Oko životinje i na lešini nije bilo krvi.
U sljedećih nekoliko mjeseci lešina se samo raspala.
Nisu je rastrgali lešinari.
Kratkom računicom zaključujem da je bik imao oko 50 litara krvi.
- Tako je. - To je puno krvi.
Tako je. I bilo bi nereda.
- Stvarno puno. - Da.
Kako to netko može učiniti a da ne prolije ni kapi krvi?
- Da. - To bi značilo da je bik prije iskrvario.
Pustili su da iskrvari prije nego što su odrezali genitalije.
Da.
Ovdje, ispod onog drveća
nalaze se kosti drugog osakaćenog bika.
Vidim ih odavde, da.
Kao i kod prvog bika, možemo došetati ovamo
i vidjeti da su kosti još ovdje.
Lešinari nisu došli do životinje
te je rastrgali i razbacali ostatke.
Ove su kosti čiste.
Nisu izgrizene ni ižvakane.
Nisu ih polomili kojoti i druge životinje.
- Zubima. - Tako je.
Onda se čini da su lešinari nešto nanjušili
i da imaju urođen instinkt da ne diraju takvo meso.
- Pet je bikova? - Tako je.
Ni druge lešinari nisu dirali?
- Tako je. - Dakle...
Slučajnosti ne postoje. Ovo se nije dogodilo u vakuumu.
- Nema šanse. - Da. Tako je.
Najviše se naježim kad pomislim
koliko je ovo kompleksno i odrađeno bez greške.
Shvaćam zašto ljudi vjeruju da su krivi izvanzemaljci.
Siguran sam u jednu stvar. Ovo je imalo nekakvu svrhu.
Netko ili nešto učinilo je ovo,
a ovo je iznimno napredan pothvat.
Ovo je pašnjak na kojem držimo bikove.
Stat ćemo ovdje.
Ovdje smo ga našli.
- Točno ovdje? - Točno ovdje.
Bik je ležao ovdje.
Glava je gledala onamo, a prednje noge bile su ispružene.
Nikad nisam vidio bika ili kravu u takvom položaju.
Nije bilo nikakvih tragova, kao ni krvi.
Nije imao nos, usne, jezik ni uši.
Rep mu je bio oderan.
Vrlo preciznim... Rekao bih laserskim rezovima.
Rezali su nečim vrućim
jer dlaka je bila nakovrčana, kao da ju je alat spalio.
U to doba godine sve je ovo pokriveno snijegom?
- Da, deset centimetara. - Toliko snijega, a nije bilo tragova?
Nije bilo tragova.
Ni krvi.
Ni kapi.
U toj životinji nije bilo krvi.
Veterinarka mi je rekla da iz životinje možeš izvući svu krv
samo ako je životinja još živa,
tako da srce ispumpa svu krv.
- Grozna smrt. - Da.
Ostali bikovi na ovom pašnjaku bili su prestravljeni.
Bojali su se, a obično se ne boje.
Daju se maziti. Stočar će znati što to znači.
Moralo se dogoditi nešto jako čudno da se bikovi toliko uplaše.
Jedan novinar davno je rekao da izvanzemaljci uzimaju organe.
Ne znam je li to točno,
ali čini se da netko stvarno uzima komade stoke.
A to nisu komadi koje mi uzimamo.
Ovako sam našao kravu. Mrtvu s glavom u zraku.
Dogodilo se u razmaku od šest mjeseci. U prosincu i u srpnju.
Prema zakonu gravitacije, ta bi glava trebala pasti čim krava ugine.
Pa, ova je krava uginula, ali glava je ostala u zraku.
- Ovo je čudno i jezivo. - Da.
- Zašto to ne bi bio čovjek? - Pa, znate...
Bavim se stočarstvom 70 godina.
Znam kako izgledaju stvari koje mogu ubiti kravu.
A ovo nije... Ovo nisam vidio.
Ne možeš podići bika od 1100 kg, tako ga namjestiti,
odrezati sve što želiš
i onda mu iscijediti krv a da ne ostaviš ni traga.
To je nemoguće.
Ja mislim da je nešto podiglo tog bika, učinilo sve što je učinilo
i onda ga vratilo.
Ako je to biće došlo i ubilo bika bez ijednog ostavljenog traga,
što ga sprječava da ih sutra ubije još deset?
- To te može uništiti. - Ili ljude.
- Da. - Kao da uzimaju organe.
Uzimaju organe, upravo tako.
Nije da samo dođu, ubiju bika i odu.
Sa svake životinje uzmu dijelove koje žele.
Dave ima sina koji je također imao iskustvo
s neobjašnjivim stvarima.
- George. - Ovo je Ginger.
Ginger, drago mi je. Ovdje ste to vidjeli?
Da. Vozili smo i vidjeli velikog jelena.
Svi nas mole da im pokažemo te velike jelene.
Stao sam i snimio ga. Bio je na rubu one uzvisine.
Tada ništa nisam primijetio. Poslije sam nekomu pokazao snimku.
Pitao me: „Koji je ovo vrag?”
Nešto je bilo iza jelena.
- Mogu vidjeti? - Da.
To je taj jelen. Vidite ono iza?
- Nešto hoda. - Da, ali...
Ovo je divlja životinja.
Stvarno su plašljivi.
Ne možete mu prići a da vas on ne primijeti.
- Trebao je reagirati. - Naravno. Pobjegao bi.
- Da je to bila osoba, jelen bi... - Znao bi. Pogledao bi.
Gledao je u mene.
Ovo je odmah iza njega.
Isti čas bi pobjegao.
Kad to uvećate i usporite, stvarno je čudno.
Smijem li ovo podijeliti na internetu?
- Slobodno. - Naravno.
Kad tome pridodate sve ostalo, ovo ispada stvarno čudno.
Uklapa se među ostale čudne aktivnosti.
Nakon bika i krave
jedne večernje noći moja je kći bila na trijemu
i neko trokutasto čudo s trima svjetlima preletjelo je preko kuće.
Dozvala me. Dotrčao sam, uzeo dalekozor i pogledao.
Letjelo je nisko i sporo, a bilo je potpuno nečujno.
- Preko kuće? - Da.
- Jeste li vidjeli oznake? - Nisam.
Vidio sam samo hrpu cijevi i žica
te tri velika svjetla u kutu.
Kao što rekoh, ne razmišljamo o tome.
Ako nešto ne možeš objasniti,
nećeš se time zamarati i brinuti.
Ne opterećujemo se time. Samo...
- Ne možeš ništa. Policija ne zna. - Tako je kako je.
Možeš se samo nadati da ode.
- Tako je. - Da.
Humanoid koji hoda po brežuljku,
obitelj koja je vidjela dva NLO-a,
dva klasična slučaja sakaćenja i krugovi u žitu, sve na jednom mjestu.
Između svih ovih fenomena postoji poveznica.
Sad sve podatke koje smo prikupili trebamo odnijeti mom kolegi,
koji ima jedinstveno znanje, da nam pojasni zašto se ovo događa.
Mislim da nitko u svijetu nije više istraživao slučajeve sakaćenja
od Colma Kellehera.
Colm ima doktorat. On je biokemičar.
Posjetio je poprišta desetaka sakaćenja diljem svijeta.
Uzeo je uzorke i poslao ih u laboratorije, razgovarao je s veterinarima.
Razvio je teorije o tome što se događa.
Nekoliko smo dana razgovarali sa stočarima i policajcima.
Na tom području imali su desetak slučajeva.
Možda i više, ali stočari ih katkad ne prijave.
Naša dvojica stočara imaju različite teorije o krivcima.
Gospodin iz Burnsa misli da su to učinili ljudi.
Ovaj pak da su izvanzemaljci.
Misle da je odgovor ondje,
da netko odozgo dolazi i uzima organe.
Zašto? Ne znam.
To me podsjetilo na uzimanje uzoraka.
Ne želim reći ništa više od toga
jer to je samo hipoteza
utemeljena na ponovljenim obrascima
uzimanja istih komada tkiva sa životinja.
Bilo nam je zanimljivo što ih nisu pojeli grabežljivci.
Kao što je čovjek rekao, na kraju su se raspale.
- Bi li to bilo tipično? - Da, to je tipično.
U ranim danima NIDS-a, Instituta za znanstvena otkrića,
na životinju smo stavili nadzornu kameru da vidimo hoće li doći koji grabežljivac.
Dvije noći zaredom ništa se nije približilo kravi,
a to je područje bilo prepuno kojota.
Nadzorna kamera nije lagala. Nije bilo nijedne životinje.
Zašto je tako teško otkriti istinu?
Mislim da je fenomen sakaćenja stoke
po svojoj prirodi varljiv.
Kakvo god biće to radilo, nevjerojatno je vješto.
Razumije se u kirurgiju.
Ima vrlo sofisticiranu opremu.
To je ritualni prikaz sirove snage i umijeća.
To je, u principu, oblik psihološkog zastrašivanja.
Prema dokazima, uvijek su korak ispred nas.
Evo jedne misli koja me muči prije spavanja.
Ako to mogu učiniti stoci, što to znači za nas?
Fenomen sakaćenja stoke nije znak koji ohrabruje.
Koliko su često agresivni prema ljudima?
Istraživali smo neke medicinske slučajeve ozljeda,
ali ne možemo definirati koji je cilj NLO fenomena.
Možda ti ljudi jednostavno nisu imali sreće.
Možda su se ozlijedili jer su bili preblizu pogonskom sustavu,
energetskom oružju ili nekom drugom uzroku ozljede.
Slučaj na Colaresu u Brazilu bio je puno drukčiji.
Otok Colares na sjeveroistoku Brazila
bio je pod opsadom šest do 12 mjeseci.
Opsjedali su ga deseci objekata različite veličine.
Lovili su ljude.
Vi ste to proučili?
Da. Postojala je očita namjera da naude ljudima.
U nekim slučajevima bilo je mrtvih.
Za slučaj Colares čuo sam kad sam počeo ovo istraživati,
krajem '80-ih i početkom '90-ih.
Čak i tada to je bilo čudno.
Baš se i ne uklapa u obrazac onoga što sam dotad znao o NLO-ima.
Čitao sam sve što sam mogao naći, ali ovo se ni u što nije uklapalo.
GEORGEOV DOM
U početku me nije plašila pomisao da nas posjećuju izvanzemaljci.
Mislio sam da bi potvrda bila najveće otkriće u povijesti.
S vremenom sam otkrio crne strane tog fenomena.
Colm ima pravo.
Incident iz Colaresa u Brazilu možda je najneobičniji.
Krajem 1977. stotine ljudi koji su živjeli uz rijeku Tocantins
napale su i ozlijedile stvari koje su došle iz neba.
Navodno je bilo i mrtvih.
Slike ozlijeđenih ljudi obišle su svijet.
To je jedan od najbolje dokumentiranih,
ali i najmisterioznijih incidenata.
I u Brazilu, kao i ovdje, vlada je jako tajnovita.
- Thiago, kako si? - Dobro, hvala. Kako si ti?
Hvala što si našao malo vremena za mene.
Dakle, istraživao sam Colares
i priča se da svjedoci šute, kao i ljudi koji su ozlijeđeni.
Je li to i dalje tako?
Prije su se bojali da će se nešto dogoditi ako progovore,
ali ta se stigma mijenja,
dobrim dijelom zbog svega što se dogodilo u SAD-u.
Javnost i društvo vrše pritisak na vladu
da otkrije sve što zna o NLO-ima.
Ako odeš onamo, naći ćeš ljude koje su ta svjetla napala.
Taj fenomen događa se i danas.
To se i dalje događa?
Događaju se iste stvari
i ljudi se boje da će se ponoviti ono što se već dogodilo.
Ako se to stvarno i danas događa, moram otići onamo u istragu.
Znam jednu stručnjakinju za to područje.
Pozvao sam je na razgovor i da nam se pridruži u istrazi.
Ja sam Vernice „Flygirl” Armour. Prijatelji me zovu Vee.
Nakon dvije ture u Iraku
postala sam prva crna borbena pilotkinja u SAD-u.
Nisam sveznalica.
Među brojnim rupama u mom znanju nalaze se avijacija i aeronautika.
Ne znam ništa o tome, a ona je bila pilotkinja helikoptera u marincima.
Zna sve o helikopterima,
kakve sve letjelice postoje i kakva svjetla imaju.
- Bok, Vee. - George.
Bila je policajka, tako da zna voditi istrage.
Prava je faca.
Istraživali smo sakaćenje stoke.
Jezivo. Ali uglavnom ne napadaju ljude.
Istražit ćemo takav slučaj.
Ovo je operacija Prato, istraga koju su vodili u Brazilu.
Desetke ljudi opeklo je nešto nalik laseru.
Brzo se okrenuo za 90 stupnjeva i promijenio brzinu iznad 10 000 metara.
- Nemamo takvu tehnologiju. - Da, a nismo ni prije. To je nešto drugo.
Vojni piloti obučeni su za sve moguće situacije.
Uobičajene i neuobičajene.
CAMBRIDGE, ENGLESKA 2014.
Kako da se spremimo za nešto što nadilazi naše taktičke sposobnosti?
To prkosi nama poznatim zakonima fizike i aerodinamike.
Ako želimo otkriti koje su njihove namjere,
što žele i zašto smo im zanimljivi, treba pogledati i crnu stranu priče.
Ovo je crno.
Možemo otići u Brazil i istražiti.
Dobro, idemo.
Jesu li im namjerno naudili?
Kakve su sposobnosti tih stvari u nebu?
Što je brazilsko zrakoplovstvo saznalo? Imaju li čvrste fizičke dokaze?
Ako su se izvanzemaljci vratili, zašto baš ondje?
Zašto baš ti ljudi?
Saznat ću zašto.
Prijevod titlova: Domagoj Južnić